Caritas Norge

Caritas Norge er en hjelpeorganisasjon med utspring fra den katolske kirken i Norge og driver nødhjelpsarbeid og langsiktig bistandsarbeid i Asia, Afrika og Latin-Amerika – og integreringsarbeid i Norge.  

 Organisering og virksomhet 
Organisasjonen ble etablert i 1952 under navnet Norsk katolsk flyktninghjelp. Organisasjonen startet sine første internasjonale hjelpeprosjekter i 1956, og driver også med nødhjelp og langsiktig landbruksstøtte til mennesker i Asia, Afrika og Latin-Amerika. 

I 1964 ble Caritas Norge en selvstendig stiftelse, først under Oslo katolske bispedømme, deretter under Norsk katolsk bisperåd, som omfatter Oslo katolske bispedømme, Tromsø stift og Trondheim stift. 

Caritas Norge samarbeider internasjonalt gjennom partnerskap med et nettverk av nasjonale Caritas-organisasjoner i Caritas Internationalis og Caritas Europa.  

Caritas driver ressurssentre i flere norske byer. I 2017 startet Caritas Norge også et au pair-senter i Oslo, og samlinger for au pairer i de største norske byene. Virksomheten rettet mot au pairer ble startet på oppdrag fra Utdanningdirektoratet (UDI). I mars 2023 vedtok imidlertid norske myndigheter å avvikle au pair-ordningen i Norge.

Organisasjonen utgir magasinet CaritasINFO.   

Referanser

 Eksterne lenker 



N
Kategori:Den katolske kirke i Norge
Kategori:Norske humanitære organisasjoner
Kategori:Religiøse organisasjoner etablert i 1952
Kategori:Religiøse organisasjoner etablert i 1964